WALKMAN felhasználói útmutató
Nyomtatás
Legfelső oldal > Hibaelhárítás > A tünetek lehetséges okai > Csatlakozás számítógéphez

## Csatlakozás számítógéphez

A szoftver telepítése nem lehetséges.

- A számítógépén olyan operációs rendszer fut, amelyet a „WALKMAN” nem támogat.

- Ellenőrizze a számítógépe operációs rendszerét [Részletek].

- Más szoftver is fut a Windows rendszer alatt.

- Ha más szoftver is fut, az ütközhet a telepítéssel. Különösen ügyeljen arra, hogy leállítsa a biztonsági szoftvereket, mivel azok nagy terhelést jelenthetnek a számítógépnek.

- Nincs elég lemezterület a merevlemezen.

- Ellenőrizze az alkalmazás telepítéséhez szükséges lemezterületet, és törölje a szükségtelen fájlokat.

- A felhasználói fiókjának nincs rendszergazdai jogosultsága, vagy nem a rendszergazdai fiókkal jelentkezett be.

- A szoftver telepítéséhez jelentkezzen be egy olyan felhasználói fiókba, amely rendszergazdai jogosultsággal rendelkezik, vagy jelentkezzen be a számítógép rendszergazdájaként.

- Egy üzenetet tartalmazó párbeszédpanelt eltakar a telepítőképernyő.

- Nyomja meg és tartsa nyomva az [Alt] billentyűt, és nyomja meg a [Tab] billentyűt néhányszor, míg az üzenetet tartalmazó párbeszédpanel meg nem jelenik. Ezután kövesse az üzenet utasítását.

A telepítési képernyő folyamatjelzője leállt. Vagy a merevlemez használatát jelző lámpa nem világít már percek óta.

- Várjon, amíg a telepítés befejeződik, mert a telepítés megfelelően halad. A telepítés a számítógéptől függően akár 30 percig vagy tovább is tarthat.

Nem jelenik meg a kijelzőn a [Connected USB. The player cannot be operated.] vagy a [Connected USB (MTP). The player cannot be operated.] felirat, ha a lejátszót az USB-kábellel (mellékelve) a számítógéphez csatlakoztatják. (A számítógép nem ismeri fel a „WALKMAN” lejátszót.)

- Az USB-kábel nincs megfelelően bedugva a számítógépen található USB-portba.

- Húzza ki az USB-kábelt, majd dugja vissza.

- Használja a mellékelt USB-kábelt.

- USB-elosztót használ.

- Elképzelhető, hogy a „WALKMAN” lejátszó USB-elosztón keresztül történő csatlakoztatása nem működik. Az USB-kábel (mellékelve) segítségével közvetlenül csatlakoztassa a „WALKMAN” lejátszót a számítógéphez.

- Elképzelhető, hogy meghibásodott a számítógépen található USB-port.

- Csatlakoztassa a „WALKMAN” lejátszót egy másik USB-porthoz.

- Ha először használja a „WALKMAN” lejátszót, vagy az akkumulátor töltöttsége alacsony, a kapcsolódást jelző üzenet megjelenítése akár 30 másodpercet is igénybe vehet a „WALKMAN” számára a számítógéphez történő csatlakozástól számítva. Ez nem jelent hibás működést.

- A szoftver hitelesítését végzi a rendszer, ami meglehetősen sokáig tarthat. Várjon egy kicsit.

- A szoftver telepítése nem sikerült.

- Telepítse újra a szoftvert a telepítővel. Az importált adatok nem változnak.

- Ha a „WALKMAN” lejátszót USB-kapcsolati készenléti állapotba helyezi, mielőtt csatlakoztatná egy számítógéphez, a „WALKMAN” és a számítógép közti kapcsolat nagyobb valószínűséggel jön létre.

- Válassza a [Yes] értéket az [USB Connection Mode] beállításánál [Részletek]. A „WALKMAN” USB-kapcsolati készenléti állapotba kerül, és megjelenik az USB-kapcsolat készenléti képernyője.

- A számítógépen nem az a szoftver fut, mint amelyiket az átvitelhez használta.

- Húzza ki az USB-kábelt, várjon néhány percet, majd csatlakoztassa újra. Ha a probléma továbbra is fennáll, akkor húzza ki az USB-kábelt, indítsa újra a számítógépet, majd dugja be újra az USB-kábelt.

- Ha a fenti megoldásokat kipróbálta, és a probléma továbbra is fennáll, nyomja meg a „WALKMAN” RESET gombját , és csatlakoztassa újra a számítógéphez az USB-kábellel (mellékelve).

Nem lehet adatokat átmásolni a számítógépről a „WALKMAN” lejátszóra.

- Az átvitelt megszakíthatják a zajok, például a sztatikus elektromosság. Ez az adatok védelme érdekében történik.

- Válassza le a „WALKMAN” lejátszót, majd csatlakoztassa ismét.

- Ha egy olyan számítógépről másol át fájlokat, amelyen nincs telepítve a Windows Media Player 11-es vagy újabb verziója, akkor korlátozott azon fájlok (AAC, videofájlok stb.) mennyisége, amelyek húzással átmásolhatók.

- Telepítse a Windows Media Player 11 vagy újabb verziójú alkalmazást a Windows Media Player letöltési webhelyről, majd húzással vigye át újra a fájlokat. A Windows Media Player 11-es vagy újabb verziójának telepítése előtt ellenőrizze, hogy az operációs rendszer és az egyéb szolgáltatások kompatibilisek-e a Windows Media Player 11-es vagy újabb verziójával. A Windows Media Player használatával és támogatásával kapcsolatos részletekért keresse fel a következő webhelyet:
  http://support.microsoft.com/

- Az USB-kábel nincs megfelelően bedugva a számítógépen található USB-portba.

- Húzza ki az USB-kábelt, majd dugja vissza.

- Nincs elég szabad terület a belső flash memóriában.

- Tárhely felszabadításához törölje a szükségtelen adatokat a lejátszóról.

- A fájlok és mappák maximálisan rögzíthető számáról lásd: [Részletek].

- A szerzői jog tulajdonosa olyan megszorításokat alkalmazhat, amelyek értelmében a korlátozott ideig, illetve korlátozott számban lejátszható zeneszámokat nem lehet átmásolni. Az egyes hangfájlok részletes beállításairól a terjesztőnél érdeklődhet.

- A „WALKMAN” hibás adatokat tartalmaz.

- Másolja vissza a használható fájlokat a számítógépre, majd formázza meg a belső flash memóriát a „WALKMAN” készüléken [Részletek].

- Előfordulhat, hogy nem a támogatott szoftvert használja az adatok „WALKMAN” lejátszóra történő átviteléhez.

- Telepítse a támogatott szoftvert, és használja azt az adatok átviteléhez.

- Az átvitt adatok megsérülhetnek.

- Törölje a számítógépről azokat az adatokat, amelyeket nem lehet átmásolni, majd importálja újra azokat. Amikor a számítógépre importálja vagy a „WALKMAN” lejátszóra átviszi az adatokat, zárjon be minden más alkalmazást, így elkerülheti az adatok sérülését.

- Olyan fájlt próbál átvinni, amely nem lejátszható formátumú.

- A támogatott fájlformátumok kapcsolatban további információért lásd: [Részletek]. A fájl jellemzőitől függően előfordulhat, hogy nem vihető át.

- .m4a, .mp4, .3gp vagy .m4v fájlokat próbál áthelyezni egy olyan számítógépen, amelyen a Windows Media Player 10 van telepítve.

- Ha a Windows XP vagy a Windows Vista operációs rendszert használja, telepítse a Windows Media Player 11 programot a Windows Media Player letöltési oldaláról.

- Ha adatokat másol át egy ehhez készült szoftverrel, de a másolás nem történik meg, forduljon a szoftver gyártójához.

Az átvitel túl sokáig tart.

- Nagyméretű fájl átvitelével próbálkozik.

- A nagyméretű fájlok átvitele sokáig tarthat.

Csak kevés adat vihető át a „WALKMAN” lejátszóra.

- Nincs elég szabad terület a belső flash memóriában.

- Tárhely felszabadításához törölje a szükségtelen adatokat a lejátszóról.

- A „WALKMAN” által nem támogatott adatok találhatók a „WALKMAN” lejátszón.

- Ha a zeneszámok, videók és fényképek mellett más adatokat is tárol a „WALKMAN” lejátszón, akkor kevesebb adat vihető át. Másolja vissza a számítógépre azokat az adatokat, amelyeket a „WALKMAN” nem tud lejátszani, hogy növelje a rendelkezésre álló helyet.

Nem tud visszamásolni egy zeneszámot a számítógépre a „WALKMAN” lejátszóról.

- Nem arra a számítógépre próbálja visszamásolni a zeneszámot, amelyet a zeneszám a „WALKMAN” lejátszóra történő átviteléhez használt.

- Ha a zeneszámot egy szoftverrel vitte át egy számítógépről a „WALKMAN” lejátszóra, akkor előfordulhat, hogy azt a számot nem másolhatja vissza egy másik számítógépre. Másolja vissza a zeneszámot arra a számítógépre, amelyről átvitte a „WALKMAN” lejátszóra. Ha nem tudja visszamásolni a zeneszámot a számítógépre, és törölni kívánja a fájlt, használja a szoftvert a fájl kijelölésére és törlésére.

- Előfordulhat, hogy letörölte a zeneszámot arról a számítógépről, amelyről átvitte a „WALKMAN” lejátszóra.

- Ha letörli a zeneszámot arról a számítógépről, amelyről átvitte a „WALKMAN” lejátszóra, akkor már nem lehet visszamásolni a számítógépre.

A „WALKMAN” instabil lesz, amikor a számítógéphez csatlakozik.

- USB-elosztót vagy USB-hosszabbítót használ.

- Elképzelhető, hogy a „WALKMAN” lejátszó USB-elosztón vagy -hosszabbítón keresztül történő csatlakoztatása nem működik. Az USB-kábel (mellékelve) segítségével közvetlenül csatlakoztassa a „WALKMAN” lejátszót a számítógéphez.

A mappákat nem lehet átnevezni vagy törölni.

- Nem törölheti és nem nevezheti át a [MUSIC], [MP_ROOT], [MPE_ROOT], [VIDEO], [DCIM], [PICTURE], [PICTURES], [PODCASTS], [RECORD] és [VOICE] mappát.

Ugrás a lap tetejére