WALKMAN felhasználói útmutató
Nyomtatás
Legfelső oldal > Hibaelhárítás > A tünetek lehetséges okai > Áramellátás

## Áramellátás

Rövid az akkumulátor élettartama.

- Az üzemeltetési hőmérséklet 5 °C alatt van.

- Az akkumulátor élettartama lerövidül annak tulajdonságai miatt. Ez nem jelent hibás működést.

- Nem elég hosszú az akkumulátor töltési ideje.

- Töltse a lejátszót addig, amíg meg nem jelenik a jelzés.

- A megfelelő beállítások alkalmazásával csökkenthető az energiafogyasztás, így hosszabb ideig lehet használni a „WALKMAN” lejátszót [Részletek].

- Több mint egy éve nem használta a „WALKMAN” lejátszót.

- A „WALKMAN” használati körülményeitől függően az akkumulátor károsodhatott. Lépjen kapcsolatba a legközelebbi Sony márkakereskedővel.

- A [Battery Care] beállítása [On].

- Ha a [Battery Care] beállítása [On], a maximális feltölthetőség 90%-ra van korlátozva, így az akkumulátorjelző első sávja gyorsan tűnik el [Részletek].

- Ha az akkumulátor a teljes feltöltés után is csak a szokott idő feléig üzemképes, akkor az akkumulátort cserélni kell.

- Lépjen kapcsolatba a legközelebbi Sony márkakereskedővel.

A „WALKMAN” nem tudja feltölteni az akkumulátort.

- Az USB-kábel nincs megfelelően bedugva a számítógépen található USB-portba.

- Húzza ki az USB-kábelt, majd dugja vissza.

- Használja a mellékelt USB-kábelt.

- Az akkumulátor töltése nem az 5 °C és 35 °C közötti hőmérséklettartományban történik.

- Nem töltheti az akkumulátort, ha megjelenik a ikon. Az akkumulátort mindig az 5 °C és 35 °C közötti hőmérséklettartományban kell tölteni.

- A számítógép nincs bekapcsolva.

- Kapcsolja be a számítógépet.

- A számítógép alvási vagy hibernálási üzemmódba kapcsolt.

- Állítsa vissza a számítógépet az alvási vagy hibernálási üzemmódból.

- USB-elosztót használ.

- Elképzelhető, hogy a „WALKMAN” lejátszó USB-elosztón keresztül történő csatlakoztatása nem működik. Az USB-kábel (mellékelve) segítségével csatlakoztassa a „WALKMAN” lejátszót a számítógéphez.

- A „WALKMAN” nem támogatja a számítógépre telepített operációs rendszert.

- A „WALKMAN” töltéséhez csatlakoztassa a „WALKMAN” lejátszót olyan számítógéphez, amin a „WALKMAN” által támogatott operációs rendszer fut [Részletek].

- Több mint egy éve nem használta a „WALKMAN” lejátszót.

- A „WALKMAN” használati körülményeitől függően az akkumulátor károsodhatott. Lépjen kapcsolatba a legközelebbi Sony márkakereskedővel.

- Ha a fenti megoldásokat kipróbálta, és a probléma továbbra is fennáll, nyomja meg a „WALKMAN” RESET gombját , és csatlakoztassa újra a számítógéphez az USB-kábellel (mellékelve) [Részletek].

A „WALKMAN” automatikusan kikapcsol.

- A felesleges energiafogyasztás elkerülése érdekében a „WALKMAN” automatikusan kikapcsol.

- Nyomja meg bármelyik gombot a „WALKMAN” bekapcsolásához.

A töltés nagyon gyorsan befejeződik.

- Ha az akkumulátor majdnem teljesen fel van töltve a töltés megkezdésekor, akkor rövid idő szükséges a teljes feltöltéshez.

Ugrás a lap tetejére