WALKMAN felhasználói útmutató
Nyomtatás
Legfelső oldal > Beállítások > Zenebeállítások > LRC-fájlok létrehozása

## LRC-fájlok létrehozása

Megjelenítheti a számítógépen létrehozott dalszövegfájlokat.

1. Kattintson a [Start] [Minden program] [Kellékek] [Jegyzettömb] elemre.

1. Írja a dalszöveget a Jegyzettömbbe.

1. Játssza le a hangfájlt az idő ellenőrzéséhez [perc:másodperc:századmásodperc] az egyes szövegsorok megjelenítéséhez, majd írja be az időinformációkat a szövegsor bal oldalára.

- A „WALKMAN” lejátszó legfeljebb 95 karaktert ismer fel, amelyeket a képernyőn megjelenített szövegsorhoz használ.

- Az időinformációkat időrendi sorrendben kell beírni.

Kettőspont helyett ponttal is elválaszthatja a másodperceket és századmásodperceket.
Kihagyhatja a századmásodperceket.

1. A dalszöveg bevitelének végeztével mentse azt fájlként.

Válassza a [Fájl] [Mentés másként…] lehetőséget a [Mentés másként] képernyő megjelenítéséhez. Válassza a [Minden fájl] elemet a képernyő alján lévő [Fájl típusa:] listában. Válassza az [UTF-8] elemet a [Kódolás:] listában. Írja be a fájlnevet a [Fájlnév:] szövegmezőbe. A fájlnévnek meg kell egyeznie a hangfájl nevével, a kiterjesztése pedig „.lrc” kell legyen. Kattintson a [Mentés] gombra az LRC-fájl mentéséhez.

- Az LRC-fájlok maximális mérete 512 KB.

- Ha egy szövegsor nem fér ki a képernyőre, a rendszer (legfeljebb 3 sorba) tördeli azt.

- A 3 sort túllépő karakterek nem jelennek meg.

- A készülék az összes CR, CRLF és LF karaktert megfelelően felismeri.

- A csak egy új sort tartalmazó szövegsorokat átugorja.

1. Az USB-kábel (mellékelve) segítségével csatlakoztassa az „WALKMAN” lejátszót a számítógéphez úgy, hogy a jel felfelé nézzen.

1. Hozzon létre egy új mappát a „WALKMAN” [MUSIC] mappájában, majd húzza a hangfájlt és az LRC-fájlt is az új mappába az átvitelükhöz.

#### Szerzői joggal kapcsolatos figyelmeztetés

Amikor mások által alkotott, szerzői jogi védelem alatt álló anyagokkal hoz létre LRC-fájlokat, a létrehozott LRC-fájlok csak személyes használatra szolgálnak. Ha e korlátozáson felül kíván LRC-fájlokat használni, ahhoz a szerzői jogok tulajdonosának engedélye szükséges.
Kapcsolódó témakörök
Zeneszámok keresése
Dalszöveg megjelenítése [Display Lyrics]
Ugrás a lap tetejére