WALKMAN felhasználói útmutató
Nyomtatás
Legfelső oldal > Fontos információk > Óvintézkedések > Vigyázat

## Vigyázat

Megjegyzések a használattal kapcsolatban
Megjegyzések a használati környezettel kapcsolatban
Megjegyzések a „WALKMAN” lejátszó kezelésével kapcsolatban
Megjegyzések a „WALKMAN” nedvességgel szembeni védelmével kapcsolatban

### Megjegyzések a használattal kapcsolatban

A következő leírások a „WALKMAN” használatával kapcsolatos fontos információk. Mindig kövesse az alábbi utasításokat.

- Ne érintse meg szabad kézzel az újratölthető akkumulátort, ha az szivárog. Az akkumulátor szivárgása esetén kérjen tanácsot a legközelebbi Sony márkakereskedőtől, mivel a folyadék a „WALKMAN” lejátszóban maradhat. Ha a folyadék a szemébe kerül, akkor ne dörzsölje meg a szemét, mert ez vakságot okozhat. Mossa meg a szemét tiszta vízzel, és forduljon orvoshoz.
  Ha a folyadék a testére vagy ruhájára kerül, azonnal mossa le. Ennek elmulasztása égési sérülést okozhat. Az akkumulátorból származó folyadék által okozott égési sérüléssel azonnal forduljon orvoshoz.

- Ha a „WALKMAN” interferenciát okoz a rádió- vagy televízióadás vételében, akkor kapcsolja ki a „WALKMAN” lejátszót, és távolítsa el a rádió vagy televízió közeléből.

- Különösen száraz levegő esetén enyhe bizsergést érezhet a fülénél. Ezt az okozza, hogy teste sztatikus elektromossággal töltődött fel, nem pedig a „WALKMAN” meghibásodása.
  Ezt a hatást minimálisra csökkentheti, ha természetes anyagokból készült ruhát hord.

- Ha a lejátszót szíjon (nem tartozék) hordja, ügyeljen arra, hogy mozgás közben ne akadjon bele semmibe. Ne lóbálja a „WALKMAN” lejátszót a hordszíjánál fogva, mert megüthet másokat.

- Ne használja a „WALKMAN” lejátszót repülőgépen felszállás és leszállás közben, és mindig kövesse az utastájékoztatás során elmondottakat.

- Ha villámlást lát vagy mennydörgést hall, azonnal vegye le a fejhallgatót, és ne használja tovább a „WALKMAN” lejátszót.

- Ha allergiás panaszai jelentkeznek a mellékelt fejhallgató használata közben, akkor azonnal vegye le azt, és forduljon orvoshoz.

### Megjegyzések a használati környezettel kapcsolatban

- Soha ne használja a „WALKMAN” lejátszót olyan helyen, ahol erős fénynek, szélsőséges hőmérsékletnek, nagy nedvességnek vagy erős rázkódásnak lehet kitéve. Soha ne hagyja például napon parkoló autóban vagy a tűző napon a „WALKMAN” lejátszót. A lejátszó elszíneződhet, deformálódhat vagy megsérülhet.

- Ne hagyja a „WALKMAN” lejátszót nagyon poros helyen.

- Ne helyezze a „WALKMAN” lejátszót instabil felületre vagy olyan helyre, ahonnan leeshet.

### Megjegyzések a „WALKMAN” lejátszó kezelésével kapcsolatban

- Amikor kihúzza a fejhallgatót a „WALKMAN” lejátszóból, akkor ne a kábelt, hanem a dugót fogja meg. A fejhallgató kábele megsérülhet, ha meghúzza.

- Ne nyomja meg erősen az LCD-kijelzőt. Ez torzíthatja a színeket és a fényerőt, illetve az LCD-kijelző meghibásodásához is vezethet.

- A „WALKMAN” használata során tartsa be az alábbi óvintézkedéseket, nehogy megsérüljön vagy meghibásodjon a „WALKMAN” lejátszó.

- Ne üljön le, amikor a „WALKMAN” a farzsebében van.

- Ne tegye a „WALKMAN” lejátszót hátizsákba úgy, hogy a fejhallgató/fülhallgató zsinórja köré van tekerve, és ne tegye ki a hátizsákot jelentős erőhatásnak.

### Megjegyzések a „WALKMAN” nedvességgel szembeni védelmével kapcsolatban

- A „WALKMAN” lejátszót óvja a nedvességtől. A „WALKMAN” nem vízálló. Tartsa be az alábbi óvintézkedéseket.

- Ne ejtse bele a „WALKMAN” lejátszót mosogatóba vagy más, vízzel teli edénybe.

- Ne használja a „WALKMAN” lejátszót párás helyeken és rossz időjárás esetén, például esőben vagy hóban.

- Figyeljen rá, hogy a „WALKMAN” ne legyen nedves.
  Ha nedves kézzel fogja meg a „WALKMAN” lejátszót, vagy a „WALKMAN” lejátszót beteszi egy nyirkos ruha zsebébe, akkor a „WALKMAN” benedvesedhet, és ez hibás működéshez vezethet.

Ugrás a lap tetejére