WALKMAN felhasználói útmutató
Nyomtatás
Legfelső oldal > Hibaelhárítás > A tünetek lehetséges okai > Üzemeltetés

## Üzemeltetés

Nincs hang.

- A hangerő nullára van állítva.

- Növelje meg a hangerőt.

- A fejhallgató csatlakozója nincs megfelelően bedugva.

- Ha a fejhallgató nincs megfelelően csatlakoztatva, akkor nem fog megfelelően szólni. A fejhallgató dugóját úgy kell bedugni, hogy az a helyére pattanjon [Részletek].

- A fejhallgató csatlakozója piszkos.

- Tisztítsa meg a fejhallgató dugóját egy puha, száraz ronggyal.

- Ha a fenti megoldásokat kipróbálta, és a probléma továbbra is fennáll, nyomja meg a „WALKMAN” RESET gombját [Részletek].

Nem játszhatók le az adatok.

- Az akkumulátor lemerült.

- Töltse fel teljesen az akkumulátort [Részletek].

- Ha a „WALKMAN” az akkumulátor feltöltése után sem reagál, akkor nyomja meg a RESET gombot a „WALKMAN” lejátszó alaphelyzetbe állításához [Részletek].

- A Windows Intézőben történő áthúzás után az adathierarchia szintjei nem azonosak a „WALKMAN” lejátszón.

- Húzással helyezze az adatfájlokat a megfelelő helyre [Részletek].

- Az átvitt fájlok nem lejátszható formátumúak.

- A lejátszható formátumokkal kapcsolatban további információért lásd: [Részletek]. A fájlok jellemzőitől függően egyes számok nem játszhatók le.

- Hangot tartalmazó MP4-fájlokat helyezett húzással egy videomappába.

- Helyezze a fájlokat a [MUSIC] mappába.

- A zeneszámot már nem lehet többször lejátszani, például az előfizetés feltételei miatt.

- Nem lehet lejátszani azokat a zeneszámokat, amelyeknél lejárt a lejátszásra engedélyezett időszak. Frissítse ezeket az áthelyezéshez használt szoftverrel.

- A „WALKMAN” formázása nem sikerült, vagy a „WALKMAN” formázását a számítógépen végezte el.

- Próbálkozzon újra a „WALKMAN” formázásával [Részletek].

A számítógépről átvitt zeneszámok nem törölhetők a „WALKMAN” lejátszón.

- A számítógépről átvitt zeneszámok nem törölhetők a „WALKMAN” lejátszón.

- Törölje a fájlokat az átmásoláshoz használt szoftverrel vagy a Windows Intézővel.

Az áthelyezett adatok nem jelennek meg a listában.

- A nem támogatott formátumú videókat és fényképeket a „WALKMAN” esetleg nem ismeri fel, és ezért előfordulhat, hogy nem jelennek meg a listában [Részletek].

- Ha átnevezi a számítógépről a „WALKMAN” lejátszóra átvitt videofájlt, vagy egy másik mappába helyezi, előfordulhat, hogy a „WALKMAN” nem ismeri fel, és nem jelenik meg a videolistában.

- Nem a megfelelő helyre helyezte az adatokat.

- Húzással helyezze az adatfájlokat a megfelelő helyre [Részletek].

- A „WALKMAN” belső flash memóriája a Windows Intéző segítségével lett megformázva.

- Formázza meg a belső flash memóriát a „WALKMAN” segítségével [Részletek].

- Kihúzta az USB-kábelt (mellékelve) a „WALKMAN” lejátszóból az adatok átvitele közben.

- Másolja vissza a használható fájlokat a számítógépre, majd formázza meg a belső flash memóriát a „WALKMAN” készüléken [Részletek].

Ha az [All Songs] vagy az [Album] van kiválasztva, akkor minden zeneszám megjelenik, a [Folder] esetében azonban nem.

- A hangfájlok nem a [MUSIC] mappa alatt található mappákban vannak.

- Helyezze a fájlokat a [MUSIC] mappa alatti mappákba.

Csak egy adott lejátszási tartomány, például egy album, zeneszámai szólalnak meg.

- A [Playback Range] [Részletek] beállítása [Selected Range].

- Módosítsa a lejátszási tartomány beállítását.

Zaj hallható.

- Rádiójeleket kibocsátó készüléket, például mobiltelefont használnak a „WALKMAN” közelében.

- Használat közben tartsa távol a mobiltelefonhoz hasonló készülékeket a „WALKMAN” lejátszótól.

- A CD-lemezről vagy más forrásból importált zenei adatok megsérültek.

- Törölje az adatokat, majd végezze el újra az importálást és a másolást. Zárjon be minden más alkalmazást, amikor a számítógépre importálja az adatokat, hogy elkerülje az adatok sérülését.

- Az átvitt fájlok nem lejátszható formátumúak.

- A lejátszható formátumokkal kapcsolatban további információért lásd: [Részletek]. A fájlok jellemzőitől függően egyes számok nem játszhatók le.

- A fejhallgató csatlakozója piszkos.

- Tisztítsa meg a fejhallgató dugóját egy puha, száraz ronggyal.

A [VPT (Surround)] beállítás vagy a [Clear Stereo] funkció nem hatásos.

- Ha külső hangfalakkal használja a lejátszót a dokkolón (nem tartozék) keresztül, a [VPT (Surround)] beállításai és a [Clear Stereo] funkció nem hatásos, mert a „WALKMAN” kizárólag a kompatibilis fejhallgatókkal való használatra lett tervezve. Ez nem jelent hibás működést.

A „WALKMAN” nem reagál egyik gombműveletre sem.

- A HOLD kapcsoló a HOLD állásban van.

- Állítsa át a jobb oldali HOLD kapcsolót az ellenkező állásba [Részletek].

- A „WALKMAN” lejátszóban pára csapódott le.

- Várjon néhány órát, amíg a „WALKMAN” kiszárad.

- Az akkumulátor nincs kellően feltöltve.

- A „WALKMAN” lejátszót egy működő számítógéphez csatlakoztatva töltse fel az akkumulátort [Részletek].

- Ha az akkumulátor töltése nem oldja meg a problémát, akkor nyomja meg a RESET gombot a „WALKMAN” alaphelyzetbe állításához [Részletek].

- A „WALKMAN” a számítógéphez van csatlakoztatva USB-kapcsolat használatával.

- Szakítsa meg az USB-kapcsolatot, és újra kezelheti a „WALKMAN” lejátszót.

Nem áll le a lejátszás.

- A „WALKMAN” lejátszónál nincs különbség a lejátszás leállítása és szüneteltetése között. Amikor megnyomja a gombot, a kijelzőn megjelenik a ikon, és a lejátszás szünetel/leáll.

Túl alacsony a hangerő.

- Az [AVLS (Volume Limit)] engedélyezve van.

- Tiltsa le az [AVLS (Volume Limit)] [Részletek].

A fejhallgató jobb csatornája néma. Vagy a jobb csatorna hangja hallható a fejhallgató mindkét oldalán.

- A fejhallgató csatlakozója nincs teljesen bedugva.

- Ha a fejhallgató nincs megfelelően csatlakoztatva, akkor a hangzás nem lesz megfelelő. Dugja a fejhallgató csatlakozóját be, amíg az a helyére nem kattan [Részletek].

A lejátszás váratlanul leállt.

- Az akkumulátor nincs kellően feltöltve.

- A „WALKMAN” lejátszót egy működő számítógéphez csatlakoztatva töltse fel az akkumulátort [Részletek].

- A „WALKMAN” által nem támogatott zeneszámot vagy videót próbál lejátszani.

- Játsszon le másik zeneszámot vagy videofájlt.

A dalszövegek nem jelennek meg.

- Nem találhatók dalszövegadatok a zeneszámhoz [Részletek].

- A dalszöveg megjelenítéséhez hozzon létre egy LRC-fájlt a zeneszámhoz.

- A fájlnév vagy a fájlformátum helytelen.

- A fájlelnevezési szabályról és a fájlformátumokról lásd: [Részletek].

Az indexképek (például lemezborítók) nem jelennek meg.

- Egyes, a „WALKMAN” által támogatott formátumú zeneszámok nem rendelkeznek lemezborítóval. Az indexképek csak akkor jelennek meg, ha a zeneszámok rendelkeznek lemezborítóval, és azok fájlformátumát támogatja a „WALKMAN”.

- Ismételje meg a másolást a Media Go alkalmazással, vagy egy másik, másolásra képes szoftverrel.

- Az indexkép neve nem egyezik meg a videó nevével, vagy a videó nincs a megfelelő helyen.

- Helyezzen a videofájllal megegyező nevű JPEG-fájlt a [VIDEO] mappa alatti mappába.

- Ha a fényképek nem rendelkeznek olyan indexképpel, amely megfelel az Exif-fájlformátumnak, akkor az indexképek nem jeleníthetők meg.

- Ha lemezborító nélkül vitt át egy zeneszámot a „WALKMAN” lejátszóra, akkor sem csatolhat lemezborítót a zeneszámhoz, ha még egyszer átviszi azt a lejátszóra a lemezborítóval együtt.

- Törölje a zeneszámot a „WALKMAN” lejátszóról, majd vigye át ismét a „WALKMAN” lejátszóra a lemezborítóval együtt.

A „WALKMAN” kikapcsolt, majd újra bekapcsolt.

- Hiba esetén a „WALKMAN” kikapcsol, majd automatikusan újra bekapcsol.

A „WALKMAN” nem működik megfelelően.

- A számítógép úgy lett elindítva vagy újraindítva, hogy a „WALKMAN” csatlakoztatva volt hozzá.

- Állítsa alaphelyzetbe a „WALKMAN” lejátszót a „WALKMAN” RESET gombjának megnyomásával [Részletek]. Húzza ki a „WALKMAN” lejátszót, amikor elindítja vagy újraindítja a számítógépet.

Ugrás a lap tetejére